recursal/SuperWikiNEXT-32B huggingface dataset:
Ο **Γρηγόρης Μπονάνος** (Αργοστόλι, 1918 - Αθήνα) , ήταν Έλληνας ανώτατος αξιωματικός του Πεζικού με το βαθμό του Υποστρατήγου (ε.α.) που διατέλεσε Αρχηγός *Α.Ε.Δ* (Αρχηγείο Ενόπλων Δυνάμεων) (1973-1974) , του μετέπειτα Γ.Ε.ΕΘ.Α. Υπήρξε επικεφαλής των Ελληνικών Ενόπλων Δυνάμεων της περίοδο της ανατροπής του Αρχιεπισκόπου Μακαρίου Γ' και της εισβολής της Τουρκίας στην Κύπρο το 1974.

Βιογραφία
---------

### Στρατιωτική σταδιοδρομία

Ο Μπονάνος εισήχθη στη Στρατιωτική Σχολή Ευελπίδων τον Σεπτέμβριο του 1937, όπου υπήρξε συμμαθητής και φίλος με τον Γεώργιο Παπαδόπουλο, από τους επικεφαλής του πραξικοπήματος της 21ης Απριλίου 1967. Συμμετείχε στον Ελληνοϊταλικό και Ελληνογερμανικό πόλεμο του 1940-41 ενώ την περίοδο της κατοχής συμμετείχε στην Εθνική Αντίσταση και μετά την άνοιξη του 1944 εντάχθηκε στο 1ο Τάγμα Ασφαλείας του 1ου Συντάγματος Ευζώνων Αθηνών.

Μετά την απελευθέρωση της Ελλάδας από τις δυνάμεις κατοχής επανήλθε στις τάξεις του Ελληνικού Στρατού και συμμετείχε στις στρατιωτικές επιχειρήσεις κατά τη διάρκεια του Εμφυλίου Πολέμου. Το 1949 προήχθη στο βαθμό του Ταγματάρχη. Την περίοδο 1968-69 υπηρέτησε ως Διευθυντής του 3ου Επιτελικού Γραφείου στο Γενικό Επιτελείο Στρατού Διατέλεσε Α' Υπαρχηγός Γ.Ε.Σ. και με το βαθμό του Αντιστρατήγου και την ιδιότητα του Διοικητή του Γ' Σώματος Στρατού, στο οποίο τοποθετήθηκε στις 22 Αυγούστου 1973 από τον Γεώργιο Παπαδόπουλο, συμμετείχε στη συνωμοσία του Δημητρίου Ιωαννίδη για την ανατροπή του Παπαδόπουλου, από κοινού με τον διοικητή της Στρατιάς Φαίδωνα Γκιζίκη.

Παραπομπές
----------

1. ↑  «*Διατελέσαντες Αρχηγοί Γ.Ε.ΕΘ.Α*». geetha.mil.gr. Ανακτήθηκε στις 20 Νοεμβρίου 2023.
2. ↑  «*Το πραξικόπημα Ιωαννίδη στην Κύπρο*». kathimerini.gr. Ανακτήθηκε στις 20 Νοεμβρίου 2023.
3. ↑  Γιάννης Πριόβολος, «Εθνικιστική Αντίδραση και Τάγματα Ασφαλείας, Εμφύλιος και Αντικατοχικός Πόλεμος 1943-1944», σελίδες 522η-528η.
4. ↑  Προαγωγαί Αξιωματικών όλων των Όπλων Εφημερίδα «Εμπρός», Τρίτη 12 Ιουλίου 1949, σελίδα 5η.
5. ↑  «Φάκελος Κύπρου», Τόμος Δ' σελίδα 177η, Εξεταστική Επιτροπή της Ελληνικής Βουλής, Συνεδρίαση 2ας Σεπτεμβρίου 1986
6. 1 2  «*Μεταβολαί στην Ανώτατη ηγεσία του Στρατού.*» (PDF). Εφημερίδα «Μακεδονία». 23 Αυγούστου 1973. σελ. 1η. Ανακτήθηκε στις 20 Νοεμβρίου 2023.

Εργογραφία
----------

* Μπονάνος, Γρηγόριος (1986). *Η Αλήθεια (21 Απριλίου-25η Νοεμβρίου-Κυπριακόν)*. Αθήνα: Ιδιωτική έκδοση. σελ. 360.

Εξωτερικοί σύνδεσμοι
--------------------

* Γρηγόρης Μπονάνος
* Φάκελλος Κύπρου, Τόμος Α'-Πορίσματα
Η Blue Wireless είναι μία εταιρεία παροχής τηλεπικοινωνιών μέσω ασύρματου δικτύου. Ιδρύθηκε στις 11 Οκτωβρίου 2020 και έχει ως βάση την Ξάνθη στην Ελλάδα και αδειοδοτήθηκε το ίδιο διάστημα απο την ΕΕΤΤ με αριθμό άδεια 20-086. Ιδρυτές είναι ο Ευστάθιος Δρακίδης, Χαράλαμπος Δρακίδης και Ευστάθιος Πουτακίδης, οι οποίοι, συνδύασαν προηγμένες τεχνολογίες ασύρματων δικτύων για την δημιουργία ενός ιδιόκτητου δικτύου.

Η Ιστορία
---------

Η εταρεία συστάθηκε και παραμένει και σήμερα ως Blue Wireless στις 11 Οκτωβρίου 2020. Το 2021 αναβάθμησε το ιδιόκτητο δίκτυο της σε 2Gbps με την βοηθεία της τεχνολογίας 60Ghz. Παράλληλα επέκτηνε της υπηρεσίες της απο παροχή πρόσβασης στο διαδίκτυο σε τηλεφωνία VoIP, εγκατάσταση ιδιοτηκών δικτύων μεγάλου εύρους και IoT λύσεων τόσο για οικιακούς οσο και για επαγγελματικόυς καταναλωτές. Τον Δεκέμβριο του 2021 εξαγόρασε την "Grafique - Web Design Agency" και άνοιξε την πόρτα σε μια γκάμα ψηφιακών υπηρεσιών όπως σχεδιασμό ιστοσελίδων, ψηφιακό μάρκετινγκ, φιλοξενεία ιστοσελίδων και συστημάτων παραγγελιοληψίας. Στο σήμερα η εταιρεία ξεκίνησε την αναβάθμιση του δικτύου σε οπτική ίνα με στόχο την παροχή Fiber To The Home στην περιοχή της Θράκης.

Υπηρεσίες
---------

**Πρόσβαση στον διαδίκτυο μέσω ασύρματου δικτύου**

Με την τεχνολογία WiFi 5Ghz ακόμη και σε απομακρυσμένες περιοχές

**VoIP τηλεφωνία**

**Σχεδιασμός Ιστοσελίδων**

**Ψηφιακό Μάρκετινγκ**

**Φιλοξενία Ιστοσελίδων**

**Συστήματα παραγγελιοληψίας**

Παραπομπές
----------
Η **απόδραση από το Κάστρο της Κερύνειας** έλαβε χώρα κατά τον απελευθερωτικό αγώνα της Κύπρου. Ορισμένα μέλη της ΕΟΚΑ ήταν φυλακισμένα στο Κάστρο της Κερύνειας και στις 23 Σεπτεμβρίου 1955, δεκαέξι από αυτούς δραπέτευσαν με σχοινί που έφτιαξαν δένοντας στη σειρά τα σεντόνια τους.

Οι δραπέτες ήταν οι Μάρκος Δράκος, Χριστάκης Ελευθερίου, Ευάγγελος Ευαγγελάκης, Μίκης Φυρίλλας, Λάμπρος Καφκαλίδης, Κωνσταντίνος Λοΐζου, Παύλος Νικήτας, Πέτρος Παπαϊωάννου, Παναγιώτης Παπαναστασίου, Ανδρέας Πολυβίου, Μιχαλάκης Χ. Ρωσσίδης, Λεύκιος Ροδοσθένους, Στέλιος Σιαμίσης, Πέτρος Στυλιανού, Δήμος Βρυωνίδης και Χαρίλαος Ξενοφώντος.

Επτά συνελήφθησαν, αλλά οι υπόλοιποι εννέα (Ευαγγελάκης, Ξενοφώντος, Καφκαλίδης, Δράκος, Ροδοσθένους, Φυρίλλας, Πολυβίου, Ελευθερίου και Νικήτας) εντάχθηκαν στον ΕΟΚΑ. Το περιστατικό έφερε τη Βρετανική κυβέρνηση σε πολύ δύσκολη θέση.

Ο Ευαγγελάκης συνελήφθη τον Φεβρουάριο του 1957. Ο Φυρίλλας συνελήφθη τον Απρίλιο του 1957.

Εξέγερση του Νοεμβρίου
----------------------

Στις 13 Νοεμβρίου 1955 πάνω από 100 κρατούμενοι του κάστρου εξεγέρθηκαν.

Παραπομπές
----------

1. ↑  "Introduction to Cyprus Emergency", *Cyprus* Αρχειοθετήθηκε 2013-07-21 στο Wayback Machine. at Britains Small Wars
2. ↑  DETAINEES BREAK OUT OF PRISON: Soldiers Shot in Street
The Manchester Guardian (1901-1959) [Manchester (UK)] 14 Nov 1955: 1.
3. ↑  "The EOKA struggle during the Governorship of Armitage (1 April - 3 October 1955)", *A history of the liberation struggle of EOKA (1955-1959)* Αρχειοθετήθηκε 2014-01-08 στο Wayback Machine. accessed 7 November 2013
4. ↑  Slain British Soldier Found
Special to The New York Times.. New York Times (1923-Current file) [New York, N.Y] 07 Feb 1957: 5.
5. ↑  SEVEN TERRORISTS CAPTURED: E.O.K.A. gang smashed
The Manchester Guardian (1901-1959) [Manchester (UK)] 22 Apr 1957: 5.
6. ↑  GREEK CYPRIOT CAPTIVES RIOT AGAINST BRITISH
Chicago Daily Tribune (1923-1963) [Chicago, Ill] 14 Nov 1955: c10.
Ο **Έβαν Πίτερς** (αγγλικά: *Evan Thomas Peters*, 20 Ιανουαρίου 1987) είναι Αμερικανός ηθοποιός. Έκανε την πρώτη του εμφάνιση ως ηθοποιός το 2004 στην δραματική ταινία *Clipping Adam* και έπαιξε ως πρωταγωνιστής στην σειρά *Invasion* από το 2005 μέχρι το 2006. Είναι γνωστός για τους πολλούς του ρόλους στην τηλεοπτική σειρά *American Horror Story* του τηλεοπτικού σταθμού FX. Έπαιξε τον ρόλο του *Todd Haynes* το 2010 στην ταινία *Kick-Ass*, του *Quicksilver* το 2014 στην ταινία *X-Men: Days of Future Past*, καθώς υποδύθηκε και το ρόλο του κατά συρροή δολοφόνου Τζέφρυ Ντάμερ στην σειρά του Netflix *Monster: The Jeffrey Dahmer Story*.

Γεννήθηκε στο Σαιντ Λούις στο Μισσούρι, όπου ζούσαν οι γονείς του η Τζούλι και ο Φιλ Πίτερς, και παρακολούθησε ένα Ρωμαιοκαθολικό δημοτικό σχολείο. Μετακόμισε στο *Grand Blanc* στο Μϊτσιγκαν, όπου σπούδασε ως μοντέλο και ηθοποιός. Μετά παρακολούθησε το σχολείο *Grand Blanc Community*, πριν μετακομίσει στο Λος Άντζελες για να προχωρήσει την καριέρα του ως ηθοποιός όπου παρακολούθησε το σχολείο *Burbank* και μετά έκανε ιδιαίτερα στο σπίτι.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έβαν Πίτερς** |

1. ↑  Ανακτήθηκε στις 4  Μαρτίου 2021.
2. ↑  *WikiGrok*.
3. ↑  www.vanityfair.fr/ecrans/article/golden-globes-2023-palmares-complet.
4. ↑  «"Evan Peters: Biography". TV Guide».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 46242808
* LCCN: n2008084116
* ISNI: 0000 0000 4126 0053
* GND: 1148689931
* SUDOC: 182233111
* BNF: cb169999738 (data)
* MusicBrainz: 324ffbd9-2d70-4fb7-a2c3-79700a3c8811
* BNE: XX5329384

 |

 |
Η **πριγκίπισσα Λίλιμπετ του Σάσεξ** (αγγλικά: **HRH Princess Lilibet of Sussex ,** γενν. 4 Ιουνίου 2021) είναι το νεότερο παιδί και η μοναχοκόρη του Πρίγκιπα Χάρι, Δούκα του Σάσσεξ και της Μέγκαν Μαρκλ. Είναι το ενδέκατο δισέγγονο της βασίλισσας Ελισάβετ Β΄ του Ηνωμένου Βασιλείου και του Πρίγκιπα Φίλιππου, Δούκα του Εδιμβούργου. Είναι έβδομη στη διαδοχή στο βρετανικό θρόνο.

Ανακοίνωση
----------

Τον Φεβρουάριο του 2021, ο Δούκας και η Δούκισσα του Σάσσεξ ανακοίνωσαν ότι ανέμεναν το δεύτερο παιδί τους. Τον Μάρτιο του 2021, ανακοίνωσαν ότι το παιδί θα είναι κορίτσι.

Η Βάπτιση
---------

Η Βάπτιση της μικρής Λίλιμπετ έλαβε χώρα στις 3 Μαρτίου 2023 σε μια ιδιωτική τελετή με 30 άτομα στο σπίτι του Πρίγκιπα Χάρι, Δούκα του Σάσσεξ και της συζύγου του Μέγκαν, Δούκισσα του Σάσσεξ στην Καλιφόρνια, με ανάδοχο τον ηθοποιό και κωμικό Τάιλερ Πέρι, Ο φίλος του ζευγαριού Όμιντ Σκόμπι δήλωσε ότι κάλεσαν τον Βασιλιά Κάρολο Γ, την σύζυγο του Καμίλα, όπως και τον Ουίλιαμ, Πρίγκιπα της Ουαλίας και την Κάθριν, Πριγκίπισσα της Ουαλίας αλλά δεν παραβρέθηκαν .Επίσης ήταν η πρώτη φόρα που χρησιμοποιήθηκαν οι Βασιλικοί τίτλοι της Λίλιμπετ και αναφέρθηκε ως "πριγκίπισσα".

Πρώτα χρόνια
------------

Η Λίλιμπετ γεννήθηκε στο νοσοκομείο Santa Barbara Cottage στη Σάντα Μπάρμπαρα, στις 4 Ιουνίου 2021 στις 11:40 π.μ.. Το όνομα της προέρχεται από την εκ πατρός προγιαγιά της Ελισάβετ Β΄ του Ηνωμένου Βασιλείου και την εκ πατρός γιαγιά της Νταϊάνα, πριγκίπισσα της Ουαλίας.

Παραπομπές
----------

1. ↑  «Prince Harry and Meghan announce birth of baby girl». *BBC News*. 6 Ιουνίου 2021. Αρχειοθετήθηκε από το πρωτότυπο στις 6 Ιουνίου 2021. Ανακτήθηκε στις 6 Ιουνίου 2021.
2. ↑  «Prince Harry and Meghan: Duke and Duchess of Sussex expecting second child». 2021-02-14. Αρχειοθετήθηκε από το πρωτότυπο στις 2021-06-06.. Ανακτήθηκε στις 2021-02-14.
3. ↑  Rich, Katey (2021-03-07). «Harry and Meghan Are Having a Girl». *Harper’s Bazaar*. Αρχειοθετήθηκε από το πρωτότυπο στις 2021-06-06.. Ανακτήθηκε στις 2021-06-06.
4. ↑  Davidson, Tom (8 Μαρτίου 2023). «Lilibet and Archie will use royal titles, Palace confirms after christening». *Evening Standard* (στα Αγγλικά). Ανακτήθηκε στις 1 Σεπτεμβρίου 2023.
5. ↑  «Harry and Meghan announce birth of baby daughter - with name to honour Queen and Diana». *Sky News*. 6 Ιουνίου 2021. Αρχειοθετήθηκε από το πρωτότυπο στις 6 Ιουνίου 2021. Ανακτήθηκε στις 6 Ιουνίου 2021.
Το ***Path of Exile*** είναι ένα δωρεάν βιντεοπαιχνίδι δράσης ρόλων που αναπτύχθηκε και δημοσιεύτηκε από την εταιρία Grinding Gear Games. Μετά από μια δοκιμαστική περίοδο (beta phase), το παιχνίδι κυκλοφόρησε για τα Microsoft Windows τον Οκτώβριο του 2013. Μια έκδοση για το Xbox One κυκλοφόρησε τον Αύγουστο του 2017 και μια έκδοση για το PlayStation 4 κυκλοφόρησε τον Μάρτιο του 2019.

Το *Path of Exile* διαδραματίζεται σε έναν σκοτεινό κόσμο φαντασίας (dark fantasy), όπου η κυβέρνηση του φανταστικού νησιωτικού κράτους «Oriath» εξορίζει ανθρώπους στην ήπειρο «Wraeclast», μια ερειπωμένη γη που φιλοξενεί ποικίλους αρχαίους θεούς. Αναλαμβάνοντας τον έλεγχο ενός εκ των εξορίστων, οι παίκτες μπορούν να επιλέξουν μία από τις επτά κατηγορίες χαρακτήρων –«Marauder», «Duelist», «Ranger», «Shadow», «Witch», «Templar» και «Scion». Στη συνέχεια, οι παίκτες αναλαμβάνουν να πολεμήσουν στον δρόμο για την επιστροφή τους στο «Oriath», νικώντας στην μάχη εναντίον αρχαίων θεών και άλλων τεράτων κατά τη διάρκεια του ταξιδιού τους.

Το Path of Exile 2, ένα σίκουελ, βρίσκεται σε φάση ανάπτυξης. Ανακοινώθηκε αρχικά το 2019, ως μια εκτενής αναβάθμιση για το αρχικό παιχνίδι. Το 2023, το στούντιο ανακοίνωσε ότι θα γίνει ένα ξεχωριστό παιχνίδι.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος



1. ↑  Petitte, Omri (1 Απριλίου 2013). «Path of Exile devs plan yearly expansions, full release in six months». *PC Gamer* (στα Αγγλικά). Αρχειοθετήθηκε από το πρωτότυπο στις 28 Μαρτίου 2019. Ανακτήθηκε στις 12 Μαρτίου 2019.
2. ↑  Schramm, Mike (30 Μαρτίου 2013). «Path of Exile version 1.0 is six months away, one expansion per year after». *Joystiq*. Αρχειοθετήθηκε από το πρωτότυπο στις 31 Ιανουαρίου 2015. Ανακτήθηκε στις 12 Μαρτίου 2019.
3. ↑  Younger, Paul (15 Μαρτίου 2013). «Path of Exile reaches 2 million registered players». *PC Invasion*. Αρχειοθετήθηκε από το πρωτότυπο στις 28 Μαρτίου 2019. Ανακτήθηκε στις 12 Μαρτίου 2019.
4. ↑  Gera, Emily (7 Οκτωβρίου 2013). «Path of Exile launches Oct. 23 with Scion prestige class». *Polygon*. Αρχειοθετήθηκε από το πρωτότυπο στις 12 Οκτωβρίου 2013. Ανακτήθηκε στις 12 Οκτωβρίου 2013.
5. ↑  «Forum - Announcements - Path of Exile Release Information». Path of Exile. 9 Οκτωβρίου 2013. Αρχειοθετήθηκε από το πρωτότυπο στις 6 Αυγούστου 2016. Ανακτήθηκε στις 21 Αυγούστου 2016.
6. ↑  Gilliam, Ryan (13 Ιανουαρίου 2020). «Path of Exile guide: Which is the best class?». *Polygon* (στα Αγγλικά). Ανακτήθηκε στις 14 Δεκεμβρίου 2023.
7. ↑  Castle, Katharine (28 Ιουλίου 2023). «Path Of Exile 2 is now so huge it's "a completely separate game"». *Rock, Paper, Shotgun* (στα Αγγλικά). Αρχειοθετήθηκε από το πρωτότυπο στις 1 Αυγούστου 2023. Ανακτήθηκε στις 7 Αυγούστου 2023.
Συντεταγμένες: 41°24′04″N 26°33′43″E﻿ / ﻿41.40111°N 26.56194°E﻿ / 41.40111; 26.56194

Το **Ασημένιο** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Διδυμοτείχου, της περιφερειακής ενότητας (τέως νομού) Έβρου, στην περιφέρεια Ανατολικής Μακεδονίας και Θράκης, σύμφωνα με το πρόγραμμα *Καλλικράτης*.  Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην Διδυμοτείχου του νομό Έβρου, στο γεωγραφικό διαμέρισμα Θράκης.

Γεωγραφία
---------

Το Ασημένιο είναι χωριό στο Β. ΒΑ. τμήμα του νομού Έβρου. Βρίσκεται στην πεδινή περιοχή του Διδυμοτείχου και στη βόρεια όχθη του Γουρουνορέματος (παραπόταμου του Έβρου), ανάμεσα στην επαρχιακή οδό Πυθίου-Ορεστιάδας και την εθνική οδό ΕΟ 51, σε μέσο σταθμικό υψόμετρο 50. Απέχει 8 χλμ. περίπου ΒΑ. του Διδυμοτείχου και 104 8 χλμ. περίπου ΒΑ. της Αλεξανδρούπολης. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 11,437 χμ² (2011).

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 497 |
| 2001 | 429 |
| 2011 | 334 |
| 2021 | 248 |

Πραγματικός (de facto) | Έτος | Πληθυσμός |
| --- | --- |
| 1961 | 1.024 |
| 1971 | 799 |
| 1981 | 697 |
| 1991 | 498 |
| 2001 | 424 |
| 2011 | 334 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε επίσημα το 1924 και προσαρτήθηκε στην κοινότητα Πυθίου του νομού Έβρου. Το 1934 αποσπάστηκε από την κοινότητα Ριζίου και ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Ασημένιου και προσαρτήθηκε στον δήμο Διδυμοτείχου.

Γενικά στοιχεία
---------------

Το χωριό ονομαζόταν *Σουϊμέν Τσιφλίκ*, πριν την επίσημη αναγνώρισή του. Οι κάτοικοι προέρχονται κυρίως από την Ανατολική Θράκη και το Πέρα, ενώ υπάρχουν και οικογένεις με αρβανιτική καταγωγή. Το πρώτο δημοτικό σχολείο λειτούργησε το 1926. Κύρια ασχολία υπήρξε, ανέκαθεν, η παραγωγή σιταριού και καλαμοκιού, ενώ προστέθηκε και καλλιέργεια κριθαριού και τριφυλλιού για ζωοτροφές.

Αξιοθέατα
---------

* Η εκκλησία της Αγίας Παρασκευής στο βόρειο τμήμα του οικισμού.

Παραπομπές
----------

1. 1 2 3
2. 1 2
3. 1 2 3  ΠΛ 3:727
4. 1 2 3  ΠΛΜ 11:317
5. ↑  Εκδόσεις «Ελλάδα»
6. ↑  Google Earth
7. ↑
8. ↑
9. ↑
10. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Google Earth
* eetaa.gr

Εξωτερικοί σύνδεσμοι
--------------------

* 
* 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Oικισμοί του Δήμου Διδυμοτείχου |
| --- |
|  |
| Δημοτική Ενότητα Διδυμοτείχου | 
* Ασβεστάδες
* Ασημένιο
* Διδυμότειχο
* Ελληνοχώρι
* Ευγενικό
* Θυρέα
* Ισαάκιο
* Καρωτή
* Κουφόβουνο
* Κυανή
* Λαγός
* Μάνη
* Νέοι Ψαθάδες
* Πετράδες
* Ποιμενικό
* Πραγγί
* Πύθιο
* Ρήγιο
* Σιταριά
* Σιτοχώριο
* Σοφικό
* Σταθμός
 |
|  |
| Δημοτική Ενότητα Μεταξάδων | 
* Αβδέλλα
* Αλεποχώρι
* Ασπρονέρι
* Βρύση
* Βρυσικά
* Γιατράδες
* Δόξα
* Ελαφοχώρι
* Λάδη
* Μεταξάδες
* Παλιούρι
* Πολιά
* Σαύρα
* Χιονάδες
 |
|  |
| 
* Έδρα: Διδυμότειχο
* \*(Οικισμοί με μη μόνιμο πληθυσμό)]
 |

 |
Με τον όρο **συνοχή** στη Φυσική χαρακτηρίζεται μία από τις ιδιότητες της ύλης. Πρόκειται για μια ελκτική δύναμη που αναπτύσσεται μεταξύ των μορίων ίδιας ουσίας, σε αντιδιαστολή της δύναμης συνάφειας που αναπτύσσεται σε μόρια διαφορετικών ουσιών.

Οι δυνάμεις συνοχής είναι εκείνες που συγκρατούν συνδεδεμένα τα μόρια των ουσιών και είναι ισχυρότερες στα στερεά, ασθενέστερες στα ρευστά και ακόμη πιο ασθενείς στα αέρια. Με βάση την ισχύ αυτών των δυνάμεων διακρίνονται οι παραπάνω μορφές της ύλης ή η κατάσταση της ύλης. Γενικά οι δυνάμεις συνοχής είναι ηλεκτροστατικής φύσης. Όταν κάποια μόρια βρεθούν σε πολύ μικρές μεταξύ τους αποστάσεις απωθούνται, ενώ αν απομακρυνθούν έλκονται. Με αυτόν τον τρόπο, τα μόρια ισορροπούν σε μια ενδιάμεση απόσταση, όπου η δυναμική ενέργεια της αλληλεπίδρασης παρουσιάζει τη μικρότερη τιμή. Από αυτό το σημείο ισορροπίας προκειμένου τα μόρια να απομακρυνθούν ή να πλησιάσουν μεταξύ τους απαιτείται κάποια ενέργεια. Συνεπώς, για να επιτευχθεί αυτό θα πρέπει να καταναλωθεί έργο. Τόσο οι δυνάμεις συνοχής όσο και εκείνες της συνάφειας αναπτύσσονται σε μικρή ακτίνα και η έντασή τους ποικίλλει ανάλογα με τη φύση των υλικών.

Επισημαίνεται ότι στις δυνάμεις αυτές συνοχής οφείλεται το φαινόμενο της επιφανειακής τάσης καθώς και το ιξώδες που χαρακτηρίζει τα υγρά.

Ιδιαίτερη μελέτη της ιδιότητας αυτής γίνεται από την Υδροδυναμική στη ροή των ρευστών και στη κατάταξη αυτών.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **συνοχή**  |
Ο **Γιώργος Δούρος** (1962) είναι Έλληνας πρώην διαιτητής ποδοσφαίρου.

Βιογραφικό
----------

Γεννήθηκε το 1962 στο Βέλο Κορινθίας, όπου και μεγάλωσε. Είναι ιδιοκτήτης καταστήματος καθαρισμού ρούχων. Γείτονές του είναι ο δικηγόρος Αλέξης Κούγιας και ο ηθοποιός Στάθης Ψάλτης, που επίσης κατάγονται από το Βέλο.

Από μικρός έπαιζε ποδόσφαιρο, ωστόσο το γεγονός ότι είναι μανιώδης καπνιστής τον εμπόδισε να κάνει καριέρα ως παίκτης, και ασχολήθηκε με τη διαιτησία. Ως διαιτητής είχε μεγάλη καριέρα, καθώς βρισκόταν στους πίνακες της Α΄ Εθνικής για 17 χρόνια, εκπροσωπώντας τον Σύνδεσμο Διαιτητών Κορινθίας. Το τελευταίο παιχνίδι που διαιτήτευσε ήταν τον Απρίλιο του 2005, οπότε αποφάσισε να αποσυρθεί.

Το παιχνίδι που σημάδεψε την καριέρα του Δούρου ήταν το ντέρμπυ Παναθηναϊκού - Ολυμπιακού στις 18 Απριλίου του 2004, το οποίο εν πολλοίς έκρινε το πρωτάθλημα της περιόδου 2003 - 2004. Tο παιχνίδι έληξε ισόπαλο με 2–2, μετά από λάθος του Δούρου, το οποίο έχει παραδεχτεί δημόσια και ο ίδιος ο Δούρος σε συνεντεύξεις του. Συγκεκριμένα, με το σκορ στο 1–2 υπέρ του Ολυμπιακού, ο αμυντικός του Παναθηναϊκού Σωτήρης Κυργιάκος χτύπησε με γροθιά στο πρόσωπο εκτός φάσης και μέσα στη μεγάλη περιοχή του τον επιθετικό του Ολυμπιακού Ζιοβάνι, ο οποίος ανταπέδωσε με κλωτσιά. Ο Δούρος αντί να σφυρίξει πέναλτυ υπέρ του Ολυμπιακού και να αποβάλει και τους δύο παίκτες ως όφειλε, απέβαλε μόνο τον Ζιοβάνι αφήνοντας εντελώς ατιμώρητο τον Κυργιάκο να συνεχίσει τον αγώνα. Ωστόσο και ο Παναθηναϊκός είχε παράπονα από εκείνο το παιχνίδι, κυρίως για το γκολ του Στολτίδη που πιθανόν δεν πέρασε τη γραμμή, για ένα πέναλτι του Ανατολάκη στον Κωνσταντίνου και δύο αποβολές (Γεωργάτος, Καστίγιο).

Ο Δούρος έχει δηλώσει, για την διαιτησία του σε εκείνον τον αγώνα, ότι «*είναι αποβολή και πέναλτυ υπέρ του Ολυμπιακού. Αδίκησα τους παίκτες του Ολυμπιακού με αυτό το λάθος μου, τον προπονητή και τους φιλάθλους*». Ο Ολυμπιακός χαρακτήρισε «*Δούρειο*» το πρωτάθλημα που κατέκτησε ο Παναθηναϊκός.

Μετά το κλείσιμο της καριέρας του συνέχισε να είναι ενεργός στο χώρο του ποδοσφαίρου, και διετέλεσε πρόεδρος του Συνδέσμου Διαιτητών Κορινθίας, αλλά και πρόεδρος της Κεντρικής Επιτροπής Διαιτησίας (ΚΕΔ) της ΕΠΟ, μετά την παραίτηση του Κύρου Βασσάρα το 2012.

Παραπομπές
----------

1. 1 2 3 4 5 6  «Ο νέος "τσάρος" της διαιτησίας!». *espressonews.gr*. 6 Μαρτίου 2018. Ανακτήθηκε στις 1 Δεκεμβρίου 2023.
2. 1 2  «Νέο Greek idol ο Δούρος! (συνέντευξη)». *www.gazzetta.gr*. Ανακτήθηκε στις 1 Δεκεμβρίου 2023.
3. ↑  «Δούρος: Έκανα λάθος στην Λεωφόρο». *sport-fm.gr*. Ανακτήθηκε στις 1 Δεκεμβρίου 2023.
Η **Leica Camera AG** είναι μια γερμανική εταιρεία που κατασκευάζει φωτογραφικές μηχανές, φακούς, κιάλια, διόπτρες τυφεκίων και οφθαλμικούς φακούς. Η εταιρεία ιδρύθηκε από τον Ernst Leitz το 1914. Το όνομα "Leica" προέρχεται από τα τρία πρώτα γράμματα του επωνύμου του (Leitz) και τα δύο πρώτα γράμματα της λέξης camera: lei-ca.

Η Leica είναι γνωστή για τους υψηλής ποιότητας φακούς της και τη γκάμα φιλμ και ψηφιακές φωτογραφικές μηχανές, οι οποίες χρησιμοποιούνται συχνά από φωτογράφους δρόμου και ρεπόρτερ. Η ιστορία της εταιρείας είναι αξιοσημείωτη για τη σημαντική συνεισφορά της στη φωτογραφία. Το 1913, ο Όσκαρ Μπάμακ, μηχανικός της Leica, δημιούργησε την πρώτη φορητή κάμερα που χρησιμοποιούσε τυπικό φιλμ 35 mm, μια σημαντική εφεύρεση που μεταμόρφωσε τη φωτογραφική βιομηχανία. Αυτή η κάμερα, η Ur-Leica, ήταν το πρωτότυπο για τη Leica I, που παρουσιάστηκε το 1925.

Η Leica I έθεσε ένα πρότυπο για υψηλής ποιότητας μικρού μεγέθους φωτογραφικές μηχανές, διαδίδοντας φιλμ 35 mm και επηρεάζοντας σημαντικά το φωτορεπορτάζ και τη φωτογραφία ντοκιμαντέρ. Διέθετε μηχανισμό αποστασιόμετρου, εναλλάξιμους φακούς και συμπαγή μορφή. Με τα χρόνια, η Leica επέκτεινε τη σειρά προϊόντων της με διάφορα μοντέλα, συμπεριλαμβανομένου του Leica II με ενσωματωμένο αποστασιόμετρο το 1932, και αργότερα της σειράς Leica M, ξεκινώντας το 1954, η οποία εισήγαγε το συνδυασμένο σύστημα σκοπεύτρου/αποσκοπίου.

Η Leica μετατράπηκε στην ψηφιακή φωτογραφία με μοντέλα όπως η Leica M8 και η Leica S2 μεσαίου φορμά DSLR. Η εταιρεία έχει διατηρήσει τη φήμη για προϊόντα υψηλής ποιότητας με φακούς χειροκίνητης εστίασης και απλά, αλλά στιβαρά, μηχανικά σχέδια στην ψηφιακή εποχή.

Η μάρκα έχει φανατικούς οπαδούς και συνδέεται με τη δεξιοτεχνία, την ανθεκτικότητα και το ξεχωριστό φωτογραφικό στυλ. Οι κάμερες Leica θεωρούνται συχνά είδη πολυτελείας λόγω της υψηλής ποιότητας κατασκευής τους και των σχετικά υψηλών τιμών τους. Η εταιρεία συνεχίζει να δραστηριοποιείται στο premium τμήμα της αγοράς φωτογραφίας, με έμφαση στη δεξιοτεχνία και την ποιότητα της εικόνας.

Παραπομπές
----------

1. 1 2  «Umbrüche in Fortoindustrie: Kamerahersteller Leica streicht 80 Stellen» (στα γερμανικά). 13 September 2019.. Ανακτήθηκε στις 28 October 2019.
2. ↑  Wade, John. The Leica I: The Camera that Changed Photography. Shutterbug, Jul 13, 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Leica Camera** |

* Επίσημος ιστότοπος
Ο **Μουχιτίν Κερέμ Γιλμαζέρ** (τουρκ. *Muhittin Kerem Yılmazer*, 2 Φεβρουαρίου 1945 – 20 Νοεμβρίου 2003) ήταν Τούρκος ηθοποιός και τραγουδιστής.

Ο Κερέμ Γιλμαζέρ γεννήθηκε στο Ντενιζλί και πρωταγωνίστησε σε ταινίες του τουρκικού κινηματογράφου, όπως οι *Eskiya aski* (1969), *Gelin* (1973), *Yoksul* (1986) και *Kizim ve Ben* (1988). Σύζυγός του, από το 1979, ήταν η επίσης ηθοποιός Γκεκσέλ Κορτάι (γενν. 1939). Ο Γιλμαζέρ σκοτώθηκε σε ηλικία 58 ετών στη δεύτερη από τις τρομοκρατικές επιθέσεις στην Κωνσταντινούπολη τον Νοέμβριο του 2003.

Παραπομπές
----------

1. ↑  Altuntaş, Birsen (21 November 2003). «Dublaja giderken öldü». *Milliyet* (Κωνσταντινούπολη): σελ. 4.

Εξωτερικοί σύνδεσμοι
--------------------

* Ο Κερέμ Γιλμαζέρ στην IMDb
Η **Πανουκρανική Ένωση «Πατρίδα»** (ουκρανικά: Всеукраїнське об'єднання "Батьківщина", Vseukrayins'ke obyednannya Bat'kivshchyna ) είναι ένα πολιτικό κόμμα στην Ουκρανία, με επικεφαλής την Γιούλια Τιμοσένκο.

Ως ο πυρήνας του πρώην Συνασπισμού Γιούλια Τιμοσένκο, η "Πατρίδα" είχε εκπροσώπηση στο Κοινοβούλιο της Ουκρανίας από όταν η Γιούλια Τιμοσένκο δημιούργησε την κοινοβουλευτική ομάδα Πατρίδα τον Μάρτιο του 1999. Μετά από το Νοέμβριο του 2011 με την απαγόρευση της συμμετοχής συνασπισμών πολιτικών κομμάτων στις κοινοβουλευτικές εκλογές  η "Πατρίδα" έγινε μια σημαντική δύναμη στην ουκρανική πολιτική ανεξάρτητα. Στις βουλευτικές εκλογές του 2012 το κόμμα πρόσθεσε επίσης το όνομα «Ηνωμένη Αντιπολίτευση» στο όνομά του και συμμάχησε με διάφορα άλλα κόμματα κάτω από το έμβλημά του κατά τη διάρκεια αυτής της εκλογής, στην οποία κέρδισε 101 κοινοβουλευτικές έδρες. 
Τον Ιούνιο του 2013 πολλά από αυτά τα κόμματα συγχωνεύθηκαν με την "Πατρίδα". 
Στις 31 Δεκεμβρίου 2013 η κοινοβουλευτική ομάδα του κόμματος είχε δύναμη 90 ψήφων.

Η αρχηγός του κόμματος Γιούλια Τιμοσένκο καταδικάστηκε σε επτά χρόνια φυλακή, τον Οκτώβριο του 2011 με κατηγορίες για κατάχρηση εξουσίας, και φυλακίστηκε στο Χάρκοβο, μέχρι τις 22 Φεβρουαρίου του 2014.

Υποσημειωσεις
-------------

1. 1 2  Tomenko:Batkivschyna not planning to change its leader Tymoshenko, Kyiv Post (4 Δεκεμβρίου 2012)
2. ↑  Revolution in Orange: The Origins of Ukraine's Democratic Breakthrough by Anders Aslund and Michael A. McFaul, Carnegie Endowment for International Peace, 2006, ISBN 978-0-87003-221-9
3. ↑  State Building in Ukraine: The Ukrainian Parliament, 1990-2003 by Sarah Whitmore, Routledge, 2004, ISBN 978-0-415-33195-1, page 106
4. ↑  (Ουκρανικά) Всеукраїнське об'єднання "Батьківщина" *All-Ukrainian Union Batkivshchyna*, RBC Ukraine
5. ↑  Parliament passes law on parliamentary elections, Kyiv Post (17 Νοεμβρίου 2011)
6. 1 2  After the parliamentary elections in Ukraine: a tough victory for the Party of Regions Αρχειοθετήθηκε 2013-03-17 στο Wayback Machine. Centre for Eastern Studies (7 Νοεμβρίου 2012)
7. ↑  Party of Regions gets 185 seats in Ukrainian parliament, Batkivschyna 101 - CEC, Interfax-Ukraine (12 Νοεμβρίου 2012)
8. ↑  They Call Themselves the Opposition, The Ukrainian Week (31 Αυγούστου 2012)
9. ↑  Batkivschyna, Front for Change, Reform and Order Party, part of NRU unite for victory – Tymoshenko’s address to congress, Interfax-Ukraine (15 Ιουνίου 2013)  
Tymoshenko re-elected Batkivshchyna leader, Yatseniuk council chair Αρχειοθετήθηκε 2013-12-15 στο Wayback Machine. Ukrinform (15 Ιουνίου 2013)
10. ↑  (Ουκρανικά) Депутатські фракції і групи VII скликання *Deputy fractions and Groups VII convocation*, Verkhovna Rada
11. ↑  Yulia Tymoshenko ends hunger strike after hospital move, BBC News (9 May 2012)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157434093
* LCCN: no2001041440

 |

 |
Στη λεξική σημασιολογία, τα αντώνυμα είναι λέξεις που βρίσκονται σε μια εγγενώς ασύμβατη δυαδική σχέση, όπως τα αντίθετα ζεύγη του μεγάλος: μικρός, μακρός. Η έννοια της ασυμβατότητας εδώ αναφέρεται στο γεγονός ότι σε μία λέξη σε ένα αντίθετο ζεύγος συνεπάγεται ότι δεν είναι μέλος του άλλου ζεύγους. Για παράδειγμα, κάτι που είναι μακρό συνεπάγεται ότι δεν είναι μικρό. Αναφέρεται ως «δυαδική» σχέση επειδή υπάρχουν δύο μέλη σε ένα σύνολο αντιθέτων. Η σχέση μεταξύ των αντιθέτων είναι γνωστή ως αντώνυμο.sex wtf

Ο όρος **αντώνυμο** θεωρείται συνήθως συνώνυμος με το αντίθετο, αλλά το αντώνυμο έχει και άλλες πιο περιορισμένες έννοιες. Τα αντώνυμα με διαβαθμίσεις (ή βαθμούς) είναι ζεύγη λέξεων των οποίων οι έννοιες είναι αντίθετες και που βρίσκονται σε συνεχές φάσμα (ζεστό, κρύο). Τα συμπληρωματικά αντώνυμα είναι ζεύγη λέξεων των οποίων οι έννοιες είναι αντίθετες αλλά δεν βρίσκονται σε συνεχές φάσμα (ώθηση, έλξη). Τα αναλογικά αντώνυμα είναι ζεύγη λέξεων όπου το αντίθετο έχει νόημα μόνο στο πλαίσιο της σχέσης μεταξύ των δύο εννοιών (δάσκαλος, μαθητής). Αυτές οι πιο περιορισμένες έννοιες μπορεί να μην ισχύουν σε όλα τα ακαδημαϊκά πλαίσια, με τον Λάιονς (1968, 1977) να ορίζει το αντώνυμο ως διαβαθμισμένο αντώνυμο.

Παραπομπές
----------

1. ↑  «Αντώνυμα (αντίθετα)-Αντίθεση». *greek-language.gr*.
Συντεταγμένες: 20°48′N 106°40′E﻿ / ﻿20.800°N 106.667°E﻿ / 20.800; 106.667

Το λιμάνι του Χάι Φονγκ
Το **Χάι Φονγκ** (βιετναμέζικα: *Hải Phòng* ή *Haiphong*) είναι η τρίτη μεγαλύτερη πόλη στο Βιετνάμ, καθώς σύμφωνα με την απογραφή του 2010 έχει 1.884.685 κατοίκους. Απέχει 105 χιλιόμετρα από την πρωτεύουσα Ανόι, και βρίσκεται στις ακτές του κόλπου Τόλκιν, στο δέλτα του Ερυθρού Ποταμού. Είναι η πιο σημαντική πόλη στο Βιετνάμ η οποία έχει λιμάνι και διαθέτει πολύ καλή ακτοπλοϊκή σύνδεση, ενώ είναι το κύριο λιμάνι του βόρειου Βιετνάμ. Το όνομά της σημαίνει «παράκτια άμυνα».

Η πόλη επί γαλλικής κυριαρχίας ήταν το κύριο λιμάνι της Ινδοκίνας. Αρκετά από τα αποικιακά κτήρια έχουν διατηρηθεί σήμερα στη πόλη. Η πόλη βρίσκεται κοντά στο κόλπο Χα Λονγκ, ένα από τα σημαντικότερα αξιοθέατα του Βιετνάμ. Επίσης, κοντά στη πόλη βρίσκεται το αρχιπέλαγος Κατ Μπα, το οποίο αποτελείται από 350 ασβεστολιθικά νησιά. Το Χάι Φονγκ εξυπηρετείται από το διεθνές αεροδρόμιο Κατ Μπι, το οποίο κτίστηκε κατά την γαλλική αποικιοκρατία.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χάι Φονγκ** |

* Hai Phong - Cat Ba travel information Αρχειοθετήθηκε 2013-06-11 στο Wayback Machine. Active travel Vietnam
* Social and natural conditions Hai Phong portal

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 125553803
* LCCN: n85137210
* GND: 4669380-4
* SUDOC: 031902545
* BNF: cb153899805 (data)
* BNE: XX6007931

 |

 |
Προσαρμοσμένο σχέδιο με διαφήμιση σε κάδο, στο Τορόντο του Καναδά
 Σταθμός ανακύκλωσης στην Οξφόρδη της Αγγλίας
 Κάδος ανακύκλωσης για γυαλί κοντά στο Ζάανσταντ
Ένας **κάδος ανακύκλωσης** είναι ένας κάδος αποκομιδής απορριμμάτων, ο οποίος χρησιμοποιείται για τη συγκράτηση ανακυκλώσιμων υλικών, ώστε να μεταφερθούν σε κέντρα ανακύκλωσης. Οι κάδοι ανακύκλωσης υπάρχουν σε διάφορα μεγέθη, για χρήση εντός και εκτός των σπιτιών, των γραφείων και των μεγάλων δημόσιων εγκαταστάσεων. Τα ξεχωριστά δοχεία συχνά παρέχονται για χαρτί, τσίγκινα ή αλουμινένια κουτάκια και γυάλινα ή πλαστικά μπουκάλια.

Πολλοί κάδοι ανακύκλωσης σχεδιάζονται για να είναι εύκολα αναγνωρίσιμοι και ζωγραφίζονται με συνθήματα που προωθούν την ανακύκλωση σε μπλε ή πράσινο φόντο, μαζί με το παγκόσμιο σύμβολο της ανακύκλωσης. Άλλοι είναι σκόπιμα διακριτικοί. Οι κάδοι έχουν μερικές φορές διαφορετικά χρώματα, έτσι ώστε ο χρήστης να μπορεί να διαφοροποιήσει τους τύπους των υλικών που πρόκειται να τοποθετήσει σε αυτούς. Αν και δεν υπάρχει παγκόσμιο πρότυπο, το μπλε χρώμα χρησιμοποιείται συνήθως για να υποδείξει ότι ο κάδος είναι για ανακύκλωση.

Οι κάδοι ή δοχεία ανακύκλωσης είναι ένα κοινό στοιχείο των δημοτικών προγραμμάτων αποκομιδής υλικών, τα οποία συχνά διανέμουν τους κάδους για να ενθαρρύνουν τη συμμετοχή.

Εικόνες
-------

* Διαφημιστικός κάδος ανακύκλωσης στο ΤορόντοΔιαφημιστικός κάδος ανακύκλωσης στο Τορόντο
* ΙαπωνίαΙαπωνία
* Τιμισοάρα, ΡουμανίαΤιμισοάρα, Ρουμανία
* Κάδοι ανακύκλωσης (από αριστερά προς τα δεξιά), για χαρτί, γυαλί και πλαστικό. Βαρκελώνη, ΙσπανίαΚάδοι ανακύκλωσης (από αριστερά προς τα δεξιά), για χαρτί, γυαλί και πλαστικό. Βαρκελώνη, Ισπανία
* Κάδος ανακύκλωσης που χρησιμοποιήθηκε κατά την κατασκευή της Pyburn Mews. Μασαχουσέτη, ΗΠΑΚάδος ανακύκλωσης που χρησιμοποιήθηκε κατά την κατασκευή της Pyburn Mews. Μασαχουσέτη, ΗΠΑ
* Διαχωρισμένο δοχείο ανακύκλωσης στη Λωζάνη της ΕλβετίαςΔιαχωρισμένο δοχείο ανακύκλωσης στη Λωζάνη της Ελβετίας
* Διαχωρισμένοι κάδοι ανακύκλωσης στην ΠολωνίαΔιαχωρισμένοι κάδοι ανακύκλωσης στην Πολωνία
* Κάδος ανακύκλωσης για φιάλες και δοχεία στη Βόρεια Καλιφόρνια, ΗΠΑΚάδος ανακύκλωσης για φιάλες και δοχεία στη Βόρεια Καλιφόρνια, ΗΠΑ
* ΣλοβενίαΣλοβενία
* Μπλε κάδοι οικιακής χρήσης στο Dunedin της Νέας ΖηλανδίαςΜπλε κάδοι οικιακής χρήσης στο *Dunedin* της Νέας Ζηλανδίας
* Κάδοι ανακύκλωσης που χρησιμοποιούνται στο Πάλο Άλτο, Ηνωμένες ΠολιτείεςΚάδοι ανακύκλωσης που χρησιμοποιούνται στο Πάλο Άλτο, Ηνωμένες Πολιτείες
* Κάδος ανακύκλωσης πλαστικών φιαλών στο Τελ Αβίβ του ΙσραήλΚάδος ανακύκλωσης πλαστικών φιαλών στο Τελ Αβίβ του Ισραήλ
* Κάδος αποβλήτων τροφίμων Alpha CentauriΚάδος αποβλήτων τροφίμων Alpha Centauri
* Γενικός κάδος αποβλήτων Alpha CentauriΓενικός κάδος αποβλήτων Alpha Centauri
* Κάδος Χαρτιού Alpha CentauriΚάδος Χαρτιού Alpha Centauri
* Κάδος πλαστικών Alpha CentauriΚάδος πλαστικών Alpha Centauri

Παραπομπές
----------

1. ↑  «ECYCLER». *sustainability*. Αρχειοθετήθηκε από το πρωτότυπο στις 15 Αυγούστου 2011. Ανακτήθηκε στις 23 Απριλίου 2011.
Συντεταγμένες: 47°38′35.2″N 12°10′41.9″E﻿ / ﻿47.643111°N 12.178306°E﻿ / 47.643111; 12.178306

Ο **πύργος Άουερμπουργκ** (γερμανικά: *Burg Auerburg*) ήταν μεσαιωνικό κάστρο που βρισκόταν στην κορυφή ενός βράχου επάνω από το Όμπεραουντορφ στην κοιλάδα του Ινν στο κρατίδιο της Βαυαρίας στη Γερμανία. Αρχαιολογικά ευρήματα πιστοποιούν την κατοίκηση του βράχου από την εποχή του χαλκού, ενώ τα οχυρώματα του κάστρου κατασκευάστηκαν τον 12ο αιώνα. Αρχικά το κάστρο ήταν ιδιοκτησία του οίκου των *Φάλκενσταϊν*, και με την πάροδο του χρόνου πέρασε στην ιδιοκτησία των *Βίττελσμπάχερ*. Το κάστρο μνημονεύτηκε γραπτώς για πρώτη φορά σε συμβόλαιο των Βίττελσμπάχερ το 1329. Η τοποθεσία του ήταν στρατηγικής σημασίας, αφού βρισκόταν ανάμεσα στα άλλα κάστρα του Κούφσταϊν, Τίρμπεργκ και Κίρνσταϊν και εξασφάλιζε την κοιλάδα του Ινν. Το 1350 το κάστρο ήταν αναγνωρισμένο ως δικαστήριο και έδρα Δούκα, και άκμασε πολιτικά. Στα τέλη του 15ου αιώνα το κάστρο διευρύνθηκε με οχύρωμα, ενώ τον 18ο αιώνα ήταν ένα από τα πιο λαμπρά κάστρα της περιοχής. Καταστράφηκε το 1743, 1745 και 1747 και σήμερα δεν σώζεται σχεδόν τίποτα. 

Το Πανεπιστήμιο του Μπάμπεργκ διενήργησε έρευνες από το 1992 ως το 1998, κατά τις οποίες ανευρέθηκαν τείχη, ενώ από το 1991 λειτουργεί μουσείο που εκθέτει την ιστορία του κάστρου.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πύργος Άουερμπουργκ** |

* Historischer Atlas von Bayern, Altbayern Heft 38: Die Landgerichte Rosenheim und Auerburg und die Herrschaften Hohenaschau und Wildenwart, München, 1978
* Einmayr Max, Inntaler Sagen, Sagen und Geschichten aus dem Inntal zwischen Kaisergebirge und Wasserburg, Oberaudorf 1988

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Auerburg  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Εθνική Ακαδημία Ιατρικής** της Γαλλίας ιδρύθηκε το 1820 και σήμερα τελεί υπό την αιγίδα του Προέδρου της Γαλλικής Δημοκρατίας. Σύμφωνα με το καταστατικό της, η Ακαδημία απαρτίζεται από επιστήμονες αναγνωρισμένους για το επιστημονικό έργο τους και τις υπηρεσίες τους προς την δημόσια Υγεία. Από την ίδρυσή της έως σήμερα, μέλη της έχουν διατελέσει 11 νομπελίστες, συμπεριλαμβανομένης της Μαρίας Κιουρί.

Τα μέλη χωρίζονται σε τέσσερις τομείς: Ιατρικής & Ιατρικών Ειδικοτήτων (1ος Τομέας), Χειρουργικής & Χειρουργικών Ειδικοτήτων (2ος Τομέας), Βιολογικών Επιστημών & Φαρμακευτικής (3ος Τομέας) και Δημοσίας Υγείας (4ος Τομέας).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146549447
* LCCN: n50052673
* ISNI: 0000 0001 2179 3685
* GND: 38459-8
* SUDOC: 026357879
* BNF: cb118621371 (data)
* BIBSYS: 90237931
* ULAN: 500310045
* NKC: xx0053168
* BNE: XX148963
* CiNii: DA07699579

 |

 |
**Τα χρονικά της Νάρνια: Ο ανεψιός του μάγου** (αγγλικά:*The Chronicles of Narnia:The Magician's Nephew*) είναι ένα φανταστικό παιδικό μυθιστόρημα του ΚΣ Λιούις, που δημοσιεύθηκε το 1955 από τις εκδόσεις The Bodley Head. Είναι το έκτο βιβλίο από τα επτά μυθιστορήματα των Χρονικών της Νάρνια (1950-1956). Στις πρόσφατες εκδόσεις, που ακολουθούν τα βιβλία σύμφωνα με την ιστορία της Νάρνια, είναι ο πρώτος τόμος της σειράς. Όπως και τα άλλα μυθιστορήματα, εικονογραφήθηκε από την Pauline Baynes του οποίου το έργο διατηρήθηκε σε πολλές μεταγενέστερες εκδόσεις. Οι εκδόσεις Bodley Head ήταν ένας νέος εκδότης για την λογοτεχνική σειρά της Νάρνια, μια αλλαγή από τον Geoffrey Bles που είχε δημοσιεύσει τα προηγούμενα πέντε μυθιστορήματα.

Το βιβλίο αυτό είναι ένα prequel της σειράς. Το τρίτο μεσαίο του μυθιστορήματος παρουσιάζει τη δημιουργία του κόσμου της Νάρνια από τον Άσλαν το λιοντάρι, με επίκεντρο ένα τμήμα ενός λαμπτήρα που έφεραν τυχαίοι παρατηρητές από το Λονδίνο το 1900. Οι επισκέπτες στη συνέχεια συμμετέχουν στην αρχή της ιστορίας της Νάρνια, 1000 χρόνια πριν τα γεγονότα του βιβλίου Το λιοντάρι, η μάγισσα και η ντουλάπα στο σύμπαν της Νάρνια και 40 χρόνια μόνο στον δικό μας κόσμο.

Η ιστορία του μυθιστορήματος, που διαδραματίζεται στην Αγγλία, περιλαμβάνει δύο παιδιά που παγιδεύτηκαν σε πειραματικά ταξίδια μέσω του «ξύλου μεταξύ των κόσμων». Έτσι, το μυθιστόρημα δείχνει ότι η Νάρνια και ο δικός μας κόσμος είναι μόνο δύο από τους πολλούς σε ένα σύμπαν , το οποίο αλλάζει καθώς κάποιοι κόσμοι αρχίζουν και άλλοι τελειώνουν. Εξηγεί επίσης την προέλευση ξένων στοιχείων στη Νάρνια, όχι μόνο τη λυχνία, αλλά και τη Λευκή Μάγισσα και έναν άνθρωπο βασιλιά και βασίλισσα.

Ο Lewis ξεκίνησε την συγγραφή του Ανεψιού του Μάγου αμέσως μετά την ολοκλήρωση του βιβλίου το Το λιοντάρι, η μάγισσα και η ντουλάπα, υποκινούμενος από την ερώτηση ενός φίλου για τον λαμπτήρα στη μέση του πουθενά, αλλά χρειάστηκε περισσότερα από πέντε χρόνια για να το ολοκληρώσει. Η ιστορία περιλαμβάνει πολλά αυτοβιογραφικά στοιχεία και διερευνά μια σειρά θεμάτων με γενικές ηθικές και χριστιανικές επιπτώσεις, συμπεριλαμβανομένης της εξιλέωσης, του πρωπατορικού αμαρτήματος, του πειρασμού και της τάξης της φύσης.

Εξωτερικοί σύνδεσμοι
--------------------

* Τα χρονικά της Νάρνια: Ο ανεψιός του μάγου στο worldcat
* Πρότυπο:Isfdb title

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316392414
* GND: 1141086700

 |

 |
Ο ***Ναυτίλος***, (USS *Nautilus*, SSN-571) αμερικανικό υποβρύχιο ήταν το πρώτο πλοίο που ναυπηγήθηκε στον κόσμο με κινητήρια δύναμη την ατομική ενέργεια, το πρώτο πυρηνοκίνητο πλοίο.

Η ναυπήγηση του σκάφους άρχισε το 1952 στα ναυπηγεία του Γκρότον της Πολιτείας Κοννέκτικατ των ΗΠΑ κάτω από μεγάλη μυστικότητα. Με δεδομένη την πολύ μεγάλη ακτίνα δράσης του, (άγνωστη γι' αυτόν τον τύπο πλοίων) το υποβρύχιο αυτό ήταν το πρώτο που ταξίδεψε υποβρυχίως κάτω από τους πάγους της Αρκτικής και το Βόρειο Πόλο. Αποσύρθηκε από την υπηρεσία τον Μάρτιο του 1980 και το 1982 έγινε μουσείο για την υποβρυχιακή τεχνολογία.

Προωθείτο από έναν αντιδραστήρα πεπιεσμένου ύδατος S2W της Westinghouse Electric Corporation με ισχύ περίπου 15.000 shp, η οποία του προσέδιδε μέγιστη ταχύτητα 23 kts σε κατάδυση. Για περίπτωση ανάγκης διετίθεντο πετρελαιοκινητήρας και συσσωρευτές. Το εκτόπισμα του υποβρυχίου στην επιφάνεια ήταν 3.533 t και σε κατάδυση 4.092 t.

Ο οπλισμός του αποτελείτο από 6 τορπιλοσωλήνες των 21 in στην πλώρη με αναχορηγία 26 τορπιλών.

Παραπομπές
----------

1. ↑  Στρατιωτική Ιστορία, Τεύχος 148 - Δεκέμβριος 2008, σελ.156

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **USS Nautilus (SSN-571)** |
Το **Sunnyclist** είναι ένα καινοτόμο υβριδικό όχημα, δημιουργία της *Ενεργομηχανικής Κρήτης*, εταιρίας που έχει ιδρυθεί από το μηχανικό Μανώλη Τσικανδυλάκη στο Ηράκλειο. Το τρίκυκλο όχημα παρουσιάσθηκε το Σεπτέμβριο του 2013 και μπορεί να κινηθεί αξιοποιώντας συνδυασμούς Ηλιακής, Ηλεκτρικής και Μυϊκής ενέργειας. Έχει ήδη κερδίσει διακρίσεις σε ελληνικές και ευρωπαϊκές εκδηλώσεις, ενώ η έναρξη της παραγωγής του είχε προγραμματιστεί για την Άνοιξη του 2014 από την εταιρία **Enermech**.

Εξωτερικοί Σύνδεσμοι
--------------------

* Ιστότοπος εταιρίας Αρχειοθετήθηκε 2014-02-21 στο Wayback Machine.
* Sunnyclist
* Διάκριση του Sunnyclist

Βιβλιογραφία
------------

* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5
***Οι αρραβωνιασμένοι** (**Promessi sposi***) (ή και **Οι Λογοδοσμένοι** ή **Ιστορία δύο μελλονύμφων**) είναι σημαντικό ιστορικό μυθιστόρημα του Αλεσσάντρο Μαντσόνι, που θεωρείται το πιο διάσημο και πιο διαδεδομένο παρόμοιων έργων της ιταλικής γλώσσας . Το μυθιστόρημα του Μαντζόνι θεωρείται όχι μόνο ως ορόσημο στην ιταλική λογοτεχνία - καθώς είναι το πρώτο σύγχρονο μυθιστόρημα αυτής της λογοτεχνικής παράδοσης - αλλά και μια θεμελιώδης συνεισφορά στη γέννηση της ίδιας της νεώτερης ιταλικής γλώσσας . 
Επιπλέον, θεωρείται το πιο αντιπροσωπευτικό έργο του ιταλικού ρομαντισμού και ένα από τα σημαντικότερα της ιταλικής λογοτεχνίας για το βάθος των θεμάτων (τη φιλοσοφία της ιστορίας με την οποία λειτουργεί, με χριστιανικό τρόπο, η απίστευτη θεία Χάρη στην Θεϊκή Πρόνοια). Επιπλέον, για πρώτη φορά σε ένα μυθιστόρημα με τέτοια επιτυχία, οι πρωταγωνιστές είναι οι ταπεινοί και όχι οι πλούσιοι και ισχυροί της ιστορίας. 

Διαδραματίζεται μεταξύ 1628 και 1630 στη Λομβαρδία κατά την περίοδο της ισπανικής κυριαρχίας, και ήταν το πρώτο ιστορικό μυθιστόρημα στην ιταλική λογοτεχνία. Το μυθιστόρημα βασίζεται σε αυστηρή ιστορική έρευνα και τα επεισόδια του δέκατου έβδομου αιώνα, όπως οι αντιξοότητες της μοναχής της Μόντζας (Marianna de Leyva y Marino) και η Μεγάλη πανούκλα του 1629-1631, έχουν βάση αρχειακά έγγραφα και χρονικά εποχής.

Αναφορές
--------

1. 1 2 3  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 11943734n. Ανακτήθηκε στις 26  Σεπτεμβρίου 2016.
2. ↑  Colquhoun, Archibald (1954). *Manzoni and his Times*. Londra: J. M. Dent & Sons.
3. ↑  Giulio Ferroni, *Profilo storico della letteratura italiana*, Einaudi Scuola, Torino 1992, pp. 651-653.
Ο **Χρήστος Κοτζαμπασίδης** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1954 ως το 1957.

Καριέρα
-------

Ο Κοτζαμπασίδης ξεκίνησε την καριέρα στον Απόλλωνα Σερρών, μία από τις δύο ομάδες που μετέπειτα ενώθηκαν για να δημιουργήσουν τον Πανσερραϊκό. Σε ηλικία 22 ετών, μεταγράφηκε στον Άρη και έδειξε την επιθετική του δεινότητα από την πρώτη του σεζόν με τους "κίτρινους", σκοράροντας οκτώ γκολ σε μόλις έξι παιχνίδια για το πρωτάθλημα Θεσσαλονίκης, ενώ πέτυχε χατ-τρικ στον αγώνα κυπέλλου με τον ΠΟ Ξηροκρήνης.

Το 1955-56, ο Άρης κατετάγη δεύτερος στο τοπικό πρωτάθλημα και κατέκτησε το πρωτάθλημα βορείου ομίλου, παίρνοντας το εισιτήριο για την τελική φάση του πανελλήνιου πρωταθλήματος, όπου κατέλαβε την έκτη θέση. Ο Κοτζαμπασίδης ήταν ο πρώτος σκόρερ της ομάδας, πετυχαίνοντας δέκα τέρματα, μεταξύ αυτών και το νικητήριο γκολ στον αγώνα με τον ΠΑΟΚ στις 4 Μαρτίου 1956, το οποίο έδωσε το πρωτάθλημα βορείου ομίλου στον Άρη.

Παράλληλα, ήταν διεθνής με την ελληνική εθνική ομάδα ενόπλων, σκοράροντας το τέρμα της Ελλάδας στην εκτός έδρας ήττα με 3-1 από την Αίγυπτο, στις 25 Φεβρουαρίου 1955.

Την επόμενη σεζόν, έχασε λόγω τραυματισμού μεγάλο μέρος της σεζόν, αν και στις 19 Δεκεμβρίου 1956 πέτυχε το γκολ της ισοφάρισης στο 1-1 με τον ΠΑΟΚ, ενώ στις 17 Μαρτίου 1957 πέτυχε και τα δύο τέρματα της ομάδας του στην εντός έδρας ισοπαλία με την Δόξα Δράμας.

Το καλοκαίρι του 1957 επέστρεψε στις Σέρρες και τον Απόλλωνα, όπου έκλεισε την καριέρα του.

Στατιστικά με τον Άρη
---------------------

| Διοργάνωση | Αγώνες | Γκολ |
| --- | --- | --- |
| Πρωτάθλημα Θεσσαλονίκης | 17 | 10 |
| Πρωτάθλημα Ελλάδας | 28 | 7 |
| Κύπελλο Ελλάδας | 9 | 5 |

Παραπομπές
----------

1. ↑  «1955: Άρης – ΠΟΞ 8-2, oι σάκοι του μποξ των τοπικών πρωταθλημάτων». Αρχειοθετήθηκε από το πρωτότυπο στις 21 Ιουλίου 2015. Ανακτήθηκε στις 7 Ιουνίου 2015.
2. ↑  Greece - Final Tables 1906-1959
3. ↑  «1956, Επικράτηση επί του παοκ για τα προκριματικά του πρωταθλήματος». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Ιουνίου 2015.
4. ↑  World Military Championship

Πηγές
-----

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Κοτζαμπασίδης Χρήστος | aris.re

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ελλάδα
 |

 |
Ο **Τζέισον Βόρχις** (αγγλ: Jason Voorhees) είναι ο κύριος χαρακτήρας των ταινιών τρόμου-σλάσερ *Παρασκευή και 13*. Έκανε τη πρώτη του εμφάνιση στη ταινία *Παρασκευή και 13* (1980) ως ο νεαρός γιος της μαγείρισσας της κατασκήνωσης που μετατράπηκε σε δολοφόνος, Πάμελα Βόρχις. Δημιουργημένος από τους Ρον Κουρζ, Σον Κάνινγκχαμ και Τομ Σαβίνι, ο Τζέισον δεν προοριζόταν αρχικά να στηρίξει τη σειρά ως ο κύριος ανταγωνιστής. Ο χαρακτήρας μεταγενέστερα έχει παρουσιαστεί σε διάφορα άλλα μέσα συμπεριλαμβανομένων μυθιστορημάτων, βιντεοπαιχνιδιών, κόμικ και συνάντησε κινηματογραφικά έναν άλλο εμβληματικό χαρακτήρα ταινιών τρόμου, το Φρέντυ Κρούγκερ.

Ο χαρακτήρας ήταν κατά κύριο λόγο ένας ανταγωνιστής στις ταινίες, είτε παρακολουθώντας και σκοτώνοντας τους άλλους χαρακτήρες, είτε ενεργώντας ως ψυχολογική απειλή για τον πρωταγωνιστή, όπως έγινε στο *Παρασκευή και 13: Ένα Νέο Ξεκίνημα*. Από τότε που τον υποδύθηκε ο Λίμαν, το χαρακτήρα έχουν παίξει αμέτρητοι ηθοποιοί και κασκαντέρ, κάποιες φορές από περισσότερους από έναν σε μια συγκεκριμένη χρονική στιγμή. Αυτό έχει προκαλέσει αντιπαράθεση στο ποιος θα έπρεπε να γραφτεί στους τίτλους της ταινίας. Ο Κέιν Χόντερ είναι ο γνωστότερος από τους κασκαντέρ που έχουν υποδυθεί το Τζέισον Βόρχις, έχοντας παίξει το χαρακτήρα σε τέσσερις συνεχόμενες ταινίες.

Η φυσική εμφάνιση του χαρακτήρα έχει περάσει από πολλούς μετασχηματισμούς, με διάφορους μακιγιέρ ειδικών εφέ, αφήνοντας το σημάδι τους στην εμφάνιση του χαρακτήρα, συμπεριλαμβανομένου του καλλιτέχνη Σταν Ουίνστον. Ο αρχικός σχεδιασμός του Τομ Σαβίνι αποτέλεσε τη βάση πολλών μεταγενέστερων ενσαρκώσεων. Η μάσκα τερματοφύλακα χόκεϊ, η οποία αποτέλεσε το σήμα κατατεθέν του χαρακτήρα, δεν εμφανίστηκε μέχρι το *Παρασκευή και 13 Μέρος III*. Από το *Παρασκευή και 13 Μέρος VI: Ο Τζέισον Ζει*, οι παραγωγοί ταινιών έχουν δώσει στο Τζέισον υπεράνθρωπη δύναμη, αναγεννητικές ικανότητες, ενώ είναι σχεδόν άτρωτος. Έχει θεωρηθεί ως ένας συμπαθητικός χαρακτήρας, του οποίου το κίνητρο για τους φόνους έχει αναφερθεί ότι οδηγείται από τις ανήθικες ενέργειες των θυμάτων του και το θυμό του μετά το πνίξιμο του ως παιδί. Ο Τζέισον Βόρχις έχει εμφανιστεί σε διάφορα χιουμοριστικά περιοδικά και έχει γίνει αναφορά του σε ταινίες. Διάφορες σειρές παιχνιδιών έχουν κυκλοφορήσει με βάση διάφορες εκδοχές του χαρακτήρα από τις ταινίες του *Παρασκευή και 13*. Η μάσκα χόκεϊ του Τζέισον Βόρχις είναι μια ευρέως αναγνωρισμένη εικόνα στη ποπ κουλτούρα.

Παραπομπές
----------

1. ↑  Stuart Fischoff; Alexandra Dimopoulos; FranÇois Nguyen; Leslie Hurry; Rachel Gordon (2003). «The psychological appeal of your favorite movie monsters (abstract)». ISCPubs. Αρχειοθετήθηκε από το πρωτότυπο στις 2007-09-28.. Ανακτήθηκε στις 2009-06-22.
2. ↑  Puig, Claudia (2002-04-25). «'X' marks Jason's return to theaters». USA Today. Αρχειοθετήθηκε από το πρωτότυπο στις 2003-07-29.. Ανακτήθηκε στις 2020-01-06.
Ο **Άντολφ Όιγκεν Φικ** (γερμανικά: Adolf Eugen Fick) (3 Σεπτεμβρίου 1829 – 21 Αυγούστου 1901) ήταν Γερμανός ιατρός και φυσιολόγος.

Βιογραφία
---------

Ο Φικ ξεκίνησε την εργασία του στην επίσημη μελέτη των μαθηματικών και της φυσικής, πριν συνειδητοποιήσει την ικανότητα του στην ιατρική. Στη συνέχεια απέκτησε το διδακτορικό του στην ιατρική από το Πανεπιστήμιο του Μάρμπουργκ το 1851. Ως νέος πτυχιούχος ιατρικής, ξεκίνησε τη δουλειά του ως προτομέας ανατομίας. Πέθανε στη Φλάνδρα, σε ηλικία 71 ετών.

Καριέρα
-------

Το 1855, εισήγαγε τους νόμους του Φικ για τη διάχυση, οι οποίοι διέπουν τη διάχυση ενός αερίου σε μια ρευστή μεμβράνη. Το 1870, ήταν ο πρώτος που μέτρησε την καρδιακή παροχή, χρησιμοποιώντας αυτό που σήμερα ονομάζεται αρχή Φικ.

Ο Φικ κατάφερε να διπλοδημοσιεύσει τον νόμο της διάχυσης, καθώς ίσχυε εξίσου στη φυσιολογία και τη φυσική. Το έργο του οδήγησε στην ανάπτυξη της άμεσης μεθόδου Φικ για τη μέτρηση της καρδιακής παροχής.

Ο ανιψιός του Φικ, Άντολφ Γκαστόν Όιγκεν Φικ, εφηύρε τον φακό επαφής.

Παραπομπές
----------

1. ↑  The Virtual Laboratory: Fick, Adolf Eugen, accessed 5 February 2006

Εξωτερικοί σύνδεσμοι
--------------------

* Σύντομη βιογραφία και βιβλιογραφία στο Εικονικό Εργαστήριο του Ινστιτούτου Max Planck για την Ιστορία της Επιστήμης
* Επιστημονικά αποσπάσματα από τον Άντολφ Όιγκεν Φικ (todayinsci.com)